สมรักษ์ ยอมรับ ว่าอ่อนหัด ด้านการทำธุรกิจ (คลิป)
ขาดทุน-จ่อล้มละลาย ปฏิเสธคนยื่นมือช่วย ย้ำวันหนึ่งคงยืนขึ้นได้,เจ้าบาส สมรักษ์ คำสิงห์ ฮีโร่เหรียญทองโอลิมปิกเกมส์ ยังไม่ท้อ พร้อมลุกขึ้นสู้อีกครั้ง แม้อาจถูกศาลสั่งให้เป็นบุคคลล้มละลาย เผยมีผู้ใหญ่ทั้งในและนอกวงการกีฬายื่นมือให้ความช่วยเหลือแต่ปฏิเสธอยากปล่อยให้เป็นไปตามกฎหมาย เพราะไม่รู้จะเอาเงินที่ไหนมาสู้ ที่สำคัญไม่อยากไปเบียดเบียนเงินลูก ยืนยันยังอยู่ได้ไม่ลำบาก ด้านสภาทนายความแจงขั้นตอนหลังจากศาลสั่งพิทักษ์ทรัพย์เด็ดขาดไปจนถึงถูกฟ้องล้มละลาย 3 ปีก็พ้นจากสถานะบุคคลล้มละลายแล้ว,หลังจากที่ โม้อมตะ เรือเอกสมรักษ์ คำสิงห์ ฮีโร่เหรียญทองแรกมวยสากลสมัครเล่นกีฬาโอลิมปิกเกมส์ ปี 2539 ที่จ่อถูกศาลสั่งให้เป็นบุคคลล้มละลายหลังจากขาดทุนจากทำธุรกิจ จนเกิดหนี้สินหลายล้านบาท,ต่อมาเมื่อวันที่ 23 ก.ย. ผู้สื่อข่าวได้รับการเปิดเผยจาก เจ้าบาส เรือเอกสมรักษ์ คำสิงห์ ว่า หลังจากที่มีข่าวออกไปก็มีผู้ใหญ่หลายคนทั้งในวงการกีฬาและนอกวงการโทร.มาสอบถามและพร้อมให้การช่วยเหลือกับเรื่องราวที่เกิดขึ้น แต่ทั้งนี้ตนได้ปฏิเสธกลับไป เพราะคิดว่าหากตนจะสู้ต่อก็ต้องใช้เงินก้อนโตและก็ไม่รู้จะไปหาเงินที่ไหนมา เพราะตอนนี้รายได้ตนก็ไม่ได้มาก และไม่อยากไปรบกวนลูกที่มีรายได้จากการทำงานเพียงไม่เท่าไหร่ในแต่ละเดือน ซึ่งลูกก็เคยบอกพร้อมจะช่วยเหลือตน แต่ตนก็ไม่ต้องการไปเบียดเบียนลูก คิดว่าปล่อยให้เป็นไปตามกฎหมายน่าจะดีกว่า,ฮีโร่โอลิมปิกเกมส์กล่าวอีกว่า ลำพังตนอยู่ได้ไม่ลำบากอะไรหากต้องถูกฟ้องล้มละลายจริงๆ และไม่รู้สึกอายด้วยเพราะถือเป็นเรื่องจริงและตนไม่ได้ไปโกงเขา แต่พังเพราะการทำธุรกิจที่ยังอ่อนหัดเลยทำให้ขาดทุนย่อยยับ และเชื่อว่าหลายคนเข้าใจตนดี เพราะที่ผ่านมาเห็นคนดังหลายคนที่เคยเจอกับกรณีเช่นเดียวกับตนมาแล้ว และพวกเขาก็ไม่ได้ท้ออะไร เป็นธรรมดาทุกคนต้องมีสมหวังและผิดหวังด้วยกันทั้งนั้น ตนคิดอย่างเดียวว่าไม่ท้อและสู้อย่างสุดความสามารถ เชื่อว่าสักวันหนึ่งตนต้องลุกขึ้นยืนได้อีกครั้ง ที่ผ่านมาตนคิดดีทำดีและทำชื่อเสียงเพื่อประเทศชาติคิดว่าสิ่งศักดิ์สิทธิ์คงไม่ปล่อยให้ตนตกอับแน่นอน,วันเดียวกัน ว่าที่ พ.ต.สมบัติ วงศ์กำแหง โฆษกสภาทนายความ เปิดเผยถึงเรื่องที่ ร.อ.สมรักษ์ คำสิงห์ ถูกศาลสั่งพิทักษ์ทรัพย์เด็ดขาดว่า ขั้นตอนหลังจากศาลสั่งพิทักษ์ทรัพย์เด็ดขาดแล้ว เจ้าหนี้ของนายสมรักษ์ คำสิงห์ ต้องเข้าชื่อขอรับชำระหนี้ภายในกำหนดเวลา โดยเข้าเฉลี่ยในทรัพย์สินของลูกหนี้ที่ยึดอายัดมาได้ หากเจ้าหนี้คนใดไม่เข้าชื่อขอรับชำระหนี้ตามกำหนดเวลาถือว่าหมดสิทธิ์,ต่อมาหากคดีนี้ไม่สามารถประนอมหรือชำระหนี้แก่เจ้าหนี้ได้ ลูกหนี้ต้องเข้าข่ายเป็นคนที่มีหนี้สินล้นพ้นตัว ตกเป็นบุคคลล้มละลาย ซึ่งศาลจะมีคำสั่งและมีประกาศลงราชกิจจานุเบกษาอีกครั้ง จากนั้น นายสมรักษ์จะตกเป็นบุคคลล้มละลายเป็นระยะเวลานานสามปี เมื่อพ้นจากสถานะบุคคลล้มละลายแล้ว นายสมรักษ์สามารถใช้ชีวิตตามปกติได้ หนี้เดิมเป็นอันระงับไป เจ้าหนี้ที่ไม่เคยมาขอบังคับชำระจะมาบังคับหนี้อีกไม่ได้,วิกฤติชีวิตของฮีโร่โอลิมปิกส์ สมรักษ์ คำสิงห์ ที่ต้องตกเป็นข่าวใหญ่ในครั้งนี้ เนื่องจากเมื่อวันที่ 21 ก.ย.ที่ผ่านมา ราชกิจจานุเบกษาออกประกาศเรื่องให้พิทักษ์ทรัพย์ของนางเสาวนีย์ คำสิงห์ และนายสมรักษ์ คำสิงห์ เด็ดขาด ตามพระราชบัญญัติล้มละลาย พุทธศักราช 2483 โดยบริษัทบริหารสินทรัพย์ มหานคร จำกัด ได้ยื่นฟ้องต่อศาลล้มละลายกลาง ขอให้จำเลยทั้งสองล้มละลาย มีอำนาจจัดการเกี่ยวกับกิจการและทรัพย์สินของจำเลย เนื่องจากมีหนี้สินจากการเปิดปั๊มน้ำมันกว่า 4 ล้านบาท ซึ่งเรื่องหนี้สินดังกล่าวนี้ เจ้าบาส-สมรักษ์ ชี้แจงว่า เป็นคดีเก่าที่ค้างคามาหลายทศวรรษปีแล้ว ตั้งแต่สมัยยังคงชกมวยสมัครเล่น มีสาเหตุอันเนื่องมาจากความไม่รู้ไม่เชี่ยวชาญในเรื่องเอกสารต่างๆ ประกอบกับธุรกิจขาดทุน จนสุดท้ายก็เลยกลายเป็นคดียืดเยื้อมาจนถึงปัจจุบัน ขณะที่นายธวัชชัย ไทยเขียว รองปลัดกระทรวงยุติธรรม โพสต์ผ่านเฟซบุ๊กส่วนตัวชี้ว่า หากศาลสั่งให้ล้มละลาย สามารถเป็นเหตุให้สมรักษ์ต้องออกจากราชการทหารเรือด้วย
เจ้าบาส สมรักษ์ คำสิงห์ ฮีโร่เหรียญทองโอลิมปิกเกมส์ ยังไม่ท้อ พร้อมลุกขึ้นสู้อีกครั้ง แม้อาจถูกศาลสั่งให้เป็นบุคคลล้มละลาย เผยมีผู้ใหญ่ทั้งในและนอกวงการกีฬายื่นมือให้ความช่วยเหลือ
สมรักษ์ คำสิงห์,ล้มละลาย,พิทักษ์ทรัพย์เด็ดขาด,ขาดทุน,ข่าวหน้า1